Arnel Pineda

I Arnel Pineda (mibait Septiembri 5, 1967) metung yang  talakanta ampong talasulatakanta, at iya ing manimunang talakanta ning Americanung rock band Journey.Rolling Stone (December 5, 2007). "Journey Finds New Singer the Old-Fashioned Way: On the Internet" , Retrieved on February 5, 2008. Y Pineda magkasuelu yang king kayang maluid a karera king Asia king milabas a 25 banua. Kawangis ne siuala keng pamagkanta y Steve Perry ning (Journey), John Farnham ning (Little River Band), Freddie Mercury ning (Queen), Sting ning (The Police), Survivor, Heart, The Beatles, Van Halen, Aerosmith, U2, Warrant, Deep Purple, at aliwa pang banda keng kalupang genre.Dizon, David (December 30. 2007). "Journey's new lead singer is Filipino", ABS-CBN News Online. Retrieved on February 5, 2008.

 Bie kayanakan 
I Pineda, mibait ya king Sampaloc, Menila, Menila, king Filipinas, megumpisa yang megkanta inyang idad 5. Ding kayang pengari pareu lang sastri, at pepalkas da kaya ing magkanta ya at makiabe kareng ligligan kantang pangamateur.Mandap, Daisy C.L. (January 14, 2008). "Arnel Pineda: Rebirth with Journey at 40", GMANews.TV. Retrieved on February 5, 2008. Inyang y Pineda 12ng banua, ing kayang ima mete ya kaibat ning makabang sakit king idad a 35, at melakuan lang makakutkut keng utang. Y tatang na dela na la ring atlung wali nang arnel kareng kayang kamaganak para karin manuknangan, ila ri Russmon, Roderick ampong Joselito. ArnelPinedaFans.com (2008). "Unofficial Biography" . Retrieved on 9 March 2008.  I Pineda, iya ing pekamatua karelang mikakapatad, kailangan yang tuknang keng pamagaral at manipun yang bakal-bakal, boti, at diariu king pantalan ning Menila para mu manakitan.  I Pineda menuknangan ya kareng dalan, at matudtud ya keng Luneta Park o, kaya neng misan nung malyari keng bangku ning bale ning kayang kamaganak. King pamangutang  nang Jessica Soho ("Kapuso Mo"),Soho, Jessica (January 26, 2008), "Pinoy singing sensations, Sto. Niño, green honey" episode, Kapuso Mo, Jessica Soho public affairs TV program. Video of the TV episode uploaded on YouTube, retrieved on February 5, 2008. I Pineda sinabi na na manenaya at manalbe kabang deng kayang kamaganak mamangan lang almusal, at mamasa yang mika atin tagan pamangan para kaya. Tagimpan nang Pineda na maging yang engineer.Sicam, Edmund L. (January 22, 2000), "Arnel Pineda wants to make a name in the Philippines" , Inquirer.net. Retrieved on February 5, 2008.  Nung lalawen nang Pineda ing kayang milabas, ena naman kalulunusan ing kayang sarili. Atin yang atin pagasa na sumanting ing bie na datang mu rin ing aldo.  Concepcion, Pocholo (January 14, 2008) "A life straight out of a movie"  Inquirer.net. Retrieved on February 28, 2008.

 Karera keng pamagkanta 
Inyang 1982, i Pineda 15 yang banuang idad, iya ing meging manimunang talakanta da reng lupung a Filipinong talatigtig a ausan dang Ijos Band (kaibat mipalagyuan "Yjoz"). Inyang 1986, deng aliwang kayanib mitatag lang lupung a inaus dang Amo.  Deng Amo mikiabe la at minyambut la keng  Rock Wars a ligligan king Filipinas.   

Inyang 1988, ing Amo mikiabe ya at minyambut keng ligligan  keng pang Filipinung Yamaha World Band Explosion.  Miyabe la kareng pangtataulian king Hong Kong dapot metechnical la at ela minyambut.   (Ding talatuntunan sasabian da na dapat ing panyambut a kanta dapat menibat ya karela at eya wengisan. Dapot sinabi da naman ing papalub a kanta dapat iya mu rin itang pinyambut da inyang king ligligan pangbangsa (king Filipinas).  Ing pinyambut ning Amo king Filipinas iyapin ing kareng Queen's "a Bohemian Rhapsody", masalangmasala eya karela menibatan. Kaibat ning ligligan ing banda sindu ra bilang lupung a Amo, lalageng live, at karin ya linub y Robert Palmer king Menila inyang 1989. 

 Dalerayan 
https://web.archive.org/web/20090213103321/http://www.billboard.com/yearend/2008/charts/top25-tours.shtml%7B%7Breflist%7D%7D

 Ding suglung palual 
 Arnel Pineda Official Site 
 Arnel Pineda Official Forums 
 International Fans Site 
 All About Arnel Pineda  
   Immigration Newsman — read the story of how Arnel Pineda got his visa and ended up being in the United States as a member of Journey

Category:Mabieng tau
Category:1967 kebaitan
Category:Ding talatigtig a Filipínu
Category:Journey kayanib
Category:Deng Kapampangan
Category:Ding taladálit